paragraph_text: U Srednjoj Europi domoljublje se razvilo iz liberalizma i nacionalizma srednjeg sloja, koji je u borbi protiv feudalizma pokušavao stvoriti nacionalnu državu. Nakon francuske revolucije 1789. godine, domoljublje se u većini europskih država nastavilo razvijati te je prestalo biti samo pitanje intelektualnih elita. Danas se domoljublje u većini zemalja podrazumijeva kao pozitivno konotiran pojam.